Guostagalio tvenkinys
56°7′11″ š. pl. 24°4′22″ r. ilg.﻿ / ﻿56.11972°š. pl. 24.07278°r. ilg.﻿ / 56.11972; 24.07278 Guostagalio tvenkinys – tvenkinys Lietuvoje, Pakruojo rajone, 7 km į šiaurės rytus nuo Linkuvos. Sudarytas užtvenkus bevardį upelį (Plonės intako Marginio intakas, Yslykio baseinas) 3,4 km nuo jo žiočių. Tvenkinio ilgis iš vakarų į rytus – 0,59 km, plotis – iki 0,14 km. Yra nedidelė – 4 a sala. Altitudė 67,5 m. Krantai žemi, vietomis pelkėti. Aplinkui plyti pievos ir dirbami laukai. Vakarinėje pakrantėje įsikūrusi Guostagalio gyvenvietė, yra paplūdimys, rytuose – Palinkuvės kaimas.